
FILII  VIETAS, 


Ad  omne  organum  patet  inquisitionis  via.  Quod  di- 
ctum, etsi  nostris  temporibus  nondum  veritati  respon- 
det, tamen  pro  certo  licet  habere,  eo  pervenire  nos 
posse  et  perventuros  esse.  Qui  enim  perpetuos  in 
arte  diagnostica  progressus  cognovit,  qui  videt,  me- 
dicos, et  ope  physices  et  chemiae  aliisque  illis  sub- 
sidiis instructos,  jam  nunc,  ubi  vix  initia  novae  inqui- 
rendi methodi  facta  sunt,  morbos  ad  dignoscendum 
difficillimos  in  vivis  eruere:  is  minime  dicet,  nos  nuno 
constituros  neque  amplius  progressuros  esse.  Nam 
quum  antea  differentiae  inter  pleuritidem  et  pneumoniam 
afferri  vix  potuerint,  nunc  etiam  singula  stadia,  sedes- 
que circumscriptae  fere  orantuin  pulmonum  morborum 
maxima  cum  subtilitate  distinguuntur.  Nunc  phthisin 
renalem  et  inflammationem  venae  portarum  in  vivis  cog- 
nosci videmus.  Tum  ex  novissimis  de  nervorum  patho- 
logia  indagationibus  inter  morbos  cerebrales  et  spina- 
les strictum  discrimen  facere  didicimus:  neque  solum 
morbus  generalis  sed  etiam  specialis,  et  qualis  et  quo 
loco  et  quo  gradu  morbus  in  cerebro  sit,  saepe  con- 
stitui potest.  Multa  quidem  adhuc  poscuntur,  sed  per- 
ficientur. Si  igitur  quesiveris,  quomodo  tantum  suc- 
cesserit: ex  accurata  inquam  inquirendi  via,  multo  maior- 
ibus auxiliis  correcta  et  complanata,  oritur;  fit  ex  im- 
perio quod  de  complexu  signorum  habemus  et  ex  a- 
criore  et  subtiliore  comparatione  historiae  morbi  cum 
sectione  cadaveris.  Ita  in  interiorem  naturae  partem 
intrare  studemus,  neque  moibos  dynamicos,  sed  ma- 
teriales, sed  locales  alterationes  organorum  et  functio- 
num quaerimus,  atque  etiam  in  ea  quae  dicitur  dys- 
crasia,  focum  morbi,  quasi  localisntionem  et  centrali- 
satinnem  exploramus. 


Quamvis  autem  cognitio  morbi  ita  perfecta  sit  sera- 
perque  sit  futura,  tamen  negari  non  potest,  eam  the- 
rapiae expeotationc  minori  fuisse  utilitati : aliud  enim 
est  cognoscere,  aliud  sanare.  Licet  enim,  recta  dia- 
gnosi instituta,  dicere  possimus,  quid  omnium  et  quo- 
modo indicatum  sit,  aut  si  morbum  cognovimus  insa- 
nabilem, aegros  non  torqueamus  neque  iis  noceamus, 
tamen  etiam  id  in  dubio  saepe  haeret  et  in  therapia 
multo  maiora  poscuntur.  Cuius  rei  praecipua  causa 
videtur  ipsa  materia  medica,  quae  nunc  demuin  vera 
doctrina  fieri  incipit.  Cuiusmodi  bonae  observationes 
enim  haud  frequentius  nobis  obveniunt  neque  in  phy- 
siologico genere  neque  in  pathologico.  Et  quum  me- 
dici saepe,  diagnosi  plane  omissa,  curaverint,  etsi  re- 
medium bonam  vim  exercuit,  tamen  ignoramus  et  quan- 
do et  quibus  conditionibus  sit  indicatum.  Itaque  quum 
multorum  esset  sententia,  qui  bene  purgant,  eos  bene 
curare  et  ipse  Stoll  diceret  — quod  dictum  Ccl, 
Barez  satis  confirmat  — qui  genii  epidemici  tantum 
haud  ignari  sint,  eos  in  curandis  morbis  successum 
esse  habituros,  eo  doctrinam  non  adeo  increscere  atque 
excoli  elucet.  Quas  res  explanare  melioresque  reddere, 
temporis  erit  posteri. 

Mihi  igitur  in  animo  est,  his  pagellis  nonnulla 
componere,  quae  ad  diagnosin  perficiendam  spectant, 
partim  a memet  ipso  partim  in  clinicis  inpriwis  Schoen- 
leinii  observata. 


lliagnosis  morbi  est:  ex  intima  aegri  alicujus  in- 
dividui cognitione  — neque  enim  in  vita  sunt  morbi 
sed  aegroti  — morbi  denominatio.  Quod  igitur  ut 
perficiatur,  opus  est:  primum  morbi  familiam  eruere, 
tum  speciem,  characterem  cum  causis,  temporis  de- 
cursu, aegri  constitutione,  complicatione,  si  qua  morbi 
imaginem  mutant.  Scientiam  diagnoseos,  si  eam 
practice  instituimus,  commodum  est,  in  tres  divi- 
dere paries. 

Prima  quidem  pars  est:  quidquid  a normali 
statu  in  aegroto  abhorret,  in  eo  contemplando  om- 
nibus sensibus  juste  frui  et  uti.  Sensus  autem 
apud  multos  homines  (neque  saepe  indoctos)  partim 
jam  natura  debiles  et  hebetes  sunt,  partim  exer- 
citatione carentes,  torpidi,  laxati.  Istum  igitur  pro- 
cessum, ut  recte  persequamur,  et  indoles  nativa 
et  perpetua  in  observandis  aegrotis  exercitatio  o- 
pus  est:  assiduus  quisque  tantum  hoc  assequetur. 

Neque  vero  perfectus  unus  sensus  requiritur,  sed 
omnium  complexus,  nam  maximi  momenti  est  exa- 
men objectivum.  Hanc  artem,  si  qua  appellari 
potest,  minorem  in  gradum  consequuntur  permulti 
iique  profani,  quam  ob  rem  bonos  custodes  et  ae- 
groti propinquos  (in  primis  mulieres)  hoc  genere 
excellentissimos  videmus,  ita  quidem  ut  saepe  mo- 
neant et  doceant  medicos,  qui  quoque  in  libris 
nonnulla  ab  illis  observata  (ut  in  chorea)  adopta- 
verunt. Ad  quem  gradum  perfectionis  in  obser- 
vando pervenire  liceat,  testis  Heimius  qui  solo 
aurium  judicio  graviditatem  extrauterinam  complu- 
ries cognovit  (semel  e longinquo  ex  curriculo  suo, 
dum  gravida  in  domo  ipsa  erat  neque  medicus 
praesens  morbum  cognoverat,)  oculorum  vi  diabe- 
ten, vi  nasi  constituit,  simulae  limen  intravit, 
scarlatinam.  Nos  autem  nunc  ad  sensus  acuendos 
artis  instrumenta  quantum  possumus  adhibemus: 
ita  res  physicas  et  chemicas,  ut  microscopium, 
stethoscopium,  reactiva.  Hac  in  re  igitur  maximi 
ponderis  est:  permulta  assidue  vidisse,  ut  quasi 
uno  in  conspectu  omnia  videamus,  ut  signa  dis- 
persa et  diffusa  — haec  membra  disiecta  — unum 
sub  aspectum  subjiciamus. 

Accedit  illud  quod  subordinationem  seu  sub- 
sumptionem  dicimus.  Signa  cum  numeris  optime 
comparantur,  in  eorum  enim  positione  nititur  pre- 
tium, nititur  vis,  neque  igitur  omnia  ejusdem  modi 
sunt  habenda,  sed  pretia  versabilia,  mutabilia. 
Etenim  omne  symptoma  habet  absolutura  quidem 
pretium,  quod  semper  habet,  sed  in  diagnosi  com- 

ponenda  omne  signum  est  relativum,  cx  quo  uliis 
aut  anteponitur  aut  subjicitur,  quam  ob  rem  ea  in 
ordines,  quasi  in  series  conjuncta  disjungi  prae- 
stat. Ita  fit,  si  ponimus  signa  localia,  quae  com- 
munibus et  criticis  opponuntur,  aut  si  anatomice 
ut  signa  capitis,  tunicarum  mucosarum  aliaque,  aut 
si  physiologice  phaenomena  connectimus,  ut  signa 
respirationis,  circulationis,  digestionis.  Huic  pro- 
cessui praecedere  debet  accuratissimum  aegroti  e- 
xamen  cum  anamnesi.  Ante  omnia,  quo  die  mor- 
bus ortus  sit,  quantum  fieri  potest,  constituitur. 
Tum  non  ita  examen  instituendum  est,  ut  aeger 
quae  medicus  vult  ea  dicere  quasi  cogatur,  sed 
sponte  quid  sentiat,  quomodo  sese  habeat,  sine 
notis  additis  explanet.  Methodo  genetica  magis 
in  morbis  chronicis,  analytica  saepius  in  acutis  uti 
solemus,  sed  alia  alii  suppeditare  debet.  Neque 
vero  omnia  perverse  hinc  illinc  sine  ordine  logico 
quaerenda  sed  uno  tenore  organa  et  functiones, 
quibus  vita  obnoxia  est,  inprimis  fulcra  et  funda- 
menta vitae  brevi  sunt  investiganda,  ratione  non 
solum  corporis  sed  etiam  animi  habita.  Haec  res 
ne  maxime  assidui  quidem  curatoris  est:  sola  ana- 
tomiae,  physiologiae,  pathologiae,  rerum  naturalium 
scientia  signa  taxare  ac  subordinare  possumus. 

Denique  ratio  combinationis  seu  syntheseos  fit. 
Hic  singulae  signorum  series  ad  totam  morbi  ima- 
ginem conferuntur,  morbi  character  statuitur,  neque 
complicationes  omittuntur.  Semper  inprimis  ubi 
morbus  focum  habeat,  quod  substratum  capiat,  e- 
ruendum  est,  ut  id  aliis  signis  fundamentum  sit 


10 


neque  inquisitio  vana  ct  vaga.  Eo  facilior  scmper 
fit  diagnosis,  quod  totam  morbi  imaginem  in  animo 
infixum  habere  consuevimus,  ita  ut  nunquam  e me- 
moria evanescat,  ut  statim,  si  ‘simile  nobis  obve- 
nit, integra  reluceat. 

Tum  quaeritur,  quomodo  in  diagnosi  conficienda  a 
error  occurrat,  quomodo  caveas  ne  fallaris. 

Principia  hac  de  re  constituere  difficillimum» 
videtur,  nam  rectum  quidem  legibus  circumscri- 
ptum est,  falsum  vero  indefinitum.  Sed  praecipua, 
saltem  errata,  quae  in  praxi  saepius  iuvenimus,  illu- 
strare studebo.  Qua  in  re  vereor,  ne  idem  saepe» 
repetere  ac  reddere  cogar. 

Falleris  diverso  modo  secundum  varios  diag— 
ttoseos  actus.  In  observando  ante  omnia  nonnullae 
signa  non  cernuntur,  plane  omittuntur,  et  quumi 
saepe  in  aegrotis  quasi  thesaurus  morborum  lateat,, 
summopere  cavendum  est.  Quum  enim  medicus? 
jam  signa,  quae  gravissima  significatione  videntur, 
eruerit,  ad  diagnosin  et  curam  instituendam  haec» 
sufficere  putat  neque  ultro  explorat,  sed  in  se- 
ctione cadaveris  saepe  illam  in  observando  omis- 
sam partem  quasi  focum  totius  morbi  invenimus? 
qui  non  neglectus  aegro  saluti  certe  fuisset. 

Tum  etiamsi  nihil  omissum  sit,  morbi  signa, 
habentur,  quae  minime  sunt,  ut  signa  ex  medica- 
mentorum usu  orta.  Ita  symptomata  nervosa  quum 
dentitionis  tempore  in  infantibus  appareant,  initio, 
saepe  in  dubio  relinquitur,  num  morbi  proprii  ce- 
rebralis aut  signa  sympathica,  an  sint  effectus  me- 
dicationis jam  institutae,  siquidem  ad  diarrhoeam 

isislendam  Opium  vel  Nux  Vomica  porrecta  erant. 
Qui  error  quum  facillime  fiat,  cautelas  afferam. 
Primum  haec  symptomata  non  remanent,  me- 
dicamento non  amplius  dato.  Sed  etiam  hic  cautio 
adhibenda  est,  quum  medicamentorum  vis  non  sta- 
tim  tollatur,  postquam  medicamentum  est  repositum. 
De  effectu  hydrargyri  inprimis  Calomelanos  ne  dis- 
seram quidem,  quia  res  notissima  est,  quamquam 
causam  glossitidis  et  anginae  discernere,  discrimen 
inter  effectus  mercurii  et  syphilidis  constituere, 
non  facile  est.  Sed  herba  Digitalis  purpureae 
vi  ipsa  non  solum  slatim  praesente,  sed  e- 
tiam  aliquo  tempore  post  usum  in  graviorum  re- 
mediorum numerum  refertur.  Inprimis  viin  suam 
in  systema  vasculosum  non  continuo  exhibet,  quam 
ob  rem  videmus,  pulsum,  ut  saepissime  observavi, 
etiam  sex  et  septem  diebus,  postquam  illud  medi- 
camen non  amplius  dabatur,  retardatum  esse  idque 
saepe  ne  minore  quidem  modo,  sed  vim  plane  in- 
tegram esse.  Ita  alcalescentiam  urinae  eodem  die, 
quo  alcalia  non  amplius  praebebantur,  non  dispa- 
rentem vidi.  Huc  referre  non  absonum  est,  ubi 
idiosyncrasia  quaedam  in  multarum  rerum  usu  signa 
evocat,  quae  a morbo  quoque  elici  possunt.  Ita 
icterus  e magno  Opif  usu  in  delirio  tremente  fieri 
dicitur  (semel  tantum  vidi,  ubi  non  juste  erueba- 
tur). Ita  icterum,  Mercurio  in  Syphilide  adhibito, 
saepe  oriri  dicit  Scho  nl  eini  u s;  ita  in  urethritide,  si 
exanthema  quod  exsistit  (inprimis  est  Erythema  Ur- 
ticaria), quaerendum  est,  num  remedia,  ut  balsa- 
mus  Copaifae,  id  efficiant.  Nc  commemorem  no- 

tissimas  res:  exanthemate  e cibis  quibusdam  orto 
medicum,  si  in  morbo  quodam  oritur,  adduci  id 
m orbi  signum,  fortasse  criticum  habere,  neque 
unquam  oblivisci:  inter  symptomata  morbi  multum 
interesse  et  inter  individualitatis  signa.  Itaque 
maxime  cavendum  est,  ne  temere  quod  attinet  ad 
diagnosin  et  prognosin  ratiocinemur,  namque  qui. 
maxima  cum  fide  ac  quasi  religiose  spectat  et  ob- 
servat, solus  non  falletur.  Haec  igitur  methodus,- 
ut  de  discrimine  ex  templo  jus  dicatur,  saepe  mi- 
nimum valet. 

Altera  via  est  ad  dijudicanda  signa:  instru- 
mentis physicis  et  chemicis  uti.  Ita  nuper  in  cli- 
nico medico  ex  hydrorhachide  laborabat  vir,  cujus' 
urina  alcalicam  reactionem  habuit.  In  promptu  e-- 
rat,  comparare  cum  tabe  dorsuali  et  meminisse  rfei 
illius,  quam  experientia  docuit:  urina  alcalica  (prae-- 
sertim  quum  foeteat)  nos  adduci,  conjecturam  fa- 
cere de  intimo  systematis  nervosi  morbo.  Sed  a- 
nalysis  chemica  ostendebat,  alcalescenliam  oriri  non 
ex  ammonio , sed  mutatione  salium  tartaricorum . 
(quum  tartarus  natronatus  medicaminibus  addictus- 
esset).  Si  illud  posuissemus,  tum  diagnosis  plane 
alia,  prognosis  mullo  pejor,  therapia,  si  qua  erat, 
mullo  fortior  fuisset;  sed  signum  ita  explicatum 
sine  ulla  significatione  esse  patebat.  Etiam  micro- 
scopium  in  signorum  discrimine  adhibemus.  Ita  in 
decursu  meningitidis  rheumaticae,  in  qua  hydrops  ■ 
consecutivus  exstitit,  sedimentum  in  urina  luisse 
vidi,  cujus  ex  inquisitione  albumen  eruebatur.  Qua  < 
in  re  microscopium  docere  potuit,  num  morbi  renum 

isignum  sit  an  effectus  Digitalis,  qualem  jam  Hali- 
i netnann  inter  ducentos  hujus  herbae  effectus  lau- 
dat. In  illo  autem  morbo,  si  erat  degenerationis 
uenum  Briglitii  symptoma,  non  solum  corpuscula 
i mucosa  et  sanguifera,  sed  etiam  corpuscula  inllam- 
J mationis,  cylindri  illi  ab  Exper.  Simone  descri- 
pti adesse  debebant. 

Quam  ob  rem  semper  opus  est,  omnia  accura- 
tissime ab  omni  parte  inquirere  et  quantum  possi- 
mus sensibus  nostris  statum  organorum  explanare: 
id  quod  impediet,  ne  conjecturis,  ut  fit,  quae  in- 
geniosae quidem  dicuntur,  neque  veritati  respon- 
dent, ad  omnia  falsa  perducamur.  Etiam  hac  in 
re  nobis  Schoenleinius  magnus  auctor  est,  qui 
admirabili  indefessaque  animi  sagacitate  has  diver- 
sitates eruit. 

Tertia  via  nequo  vero  levissima  est,  quum 
signum,  de  quo  in  dubio  sumus,  circumspecte  cum 
omnibus  aliis  symptomatibus  comparemus,  ponde- 
rantes num  in  complexum  quadret  necne.  Vera 
enim  morbi  signa  cum  morbo  ipso  congruunt,  cum 
morbo  mutantur,  et  augentur  et  deminuuntur,  dum 

I falsa  tum  disparent,  tum  redeunt,  morbo  minime 
obnoxia.  Quam  viam  secutis  et  in  morborum  com- 
plurium combinatione  origo  signorum  facilior  intel- 
lectu fit,  et  quid  intersit  inter  signa,  quae  sympa- 
thica dicuntur  et  directa  morbi  ipsius,  et  inter  in- 
dices reactionis  communis  seu  febriles.  De  quo 
discrimine  duo  tantum  exempla  afferre  satis  vide- 
ri tur.  Ita  ad  effectus  herbae  Digitalis,  qui  non  sta- 
rf  lim  apparent  (hi  sunt  adhuc  valde  ignoti  neque 

confirmati,  et  quum  saepe  adeo  ex  longiore  usu  ei 
ex  majore  dosi  uon  exsistant,  in  singula  aegroti 
natura  niti  putantur),  ad  hoc  effectus,  inquam,  etiam 
oedema  telae  cellularis,  inprimis  in  facie  refertur, 
quale  in  rheumatismo  vidi.  Sed  reputanti  et  com- 
paranti cum  aliis  signis  ut  facie  leucophlegmatica, 
constitutione  quasi  venosa,  viribus  debilibus:  ab 
hoc  torpido  sanguinis  statu  dependere  videbatur, 
quam  ob  rem,  herba  Digitalis  praetermissa,  tamen 
relinquebatur  et  roborantibus  tantum  remediis  ces- 
sit. — Ita  delirium  tremens  cum  pneumonia  esse 
complicatum,  saepe  observamus.  Febris  enormis, 
pulsus  frequentissimus,  calor  mordax,  neque  primo 
aspectu  scire  possumus,  unde  tanta  reactio  in  or- 
ganismo evocetur.  Sed  quum  animo  conjungamus 
cum  eo,  quod  instituta  auscultatione  et  percussione 
probatur,  et  cum  subjectivis  signis  conferamus, 
nihil  amplius  est  quod  in  dubitatione  haerere  possit. 

Neque  vero  solum  signa  ex  medicamentis  orta, 
sed  etiam  physiologica  ad  morbi  symptomata  falso 
referri  possunt.  Ita  in  multishominibus  — quam- 
quam valetudine  optima  usque  ad  aetatem  senilem 
fruuntur  — pulsus  tensus,  pulsus  frequens  observa- 
tur, ut  ipse  vidi  juvenem,  in  quo  quiescente  fero 
centum  ictus  pulsus  tensi  saepe  numeravi.  Qui  quum  in 
morbum  acutum  incidisset  et  medicus  celeberrimus 
qui  in  primorum  numero  haud  immerito  refertur, 
venaesectionem  institui  j ussisset,  et  quum  aegrotus, 
medicinae  artis  non  ignarus,  hanc  singularem  pul- 
sus quantitatem  et  qualitatem  sibi  esse  diceret, 
ille,  cui  his  causis  persuasum  erat,  jure  non  per- 

tinax,  aliis  remediis  morbum  sustulit.  Itaque  com- 
modum  erit,  aegrotum  jam  ante  morbum  et  evolu- 
iitionem  morbi  ex  statu  sano  profectam  et  crescen- 
tem vidisse.  Eodem  ratione  graviditas,  dentitio, 
corporis  incrementum,  senectus  physiologica  signa 
praebent,  quae  cum  signis  morborum,  quibuscum  com- 
binata esse  possunt,  non  commutari  debent. 

Saepe  etiam  signa  aegritudinis  appellari  pos- 
sunt, quae  solo  ex  aegroti  opere  orta  et  nunc 
ad  relativum  valetudinis  statum  referenda,  quasi 
physiologica  sunt.  Differentia  igitur  ponenda  est 
inter  rhacliitidem  et  inter  curvaturam  ossium,  quae 
mechanica  via  orta  est.  Huc  referre  licet  pigmen- 
tum in  sputis  apud  eos,  qui  caminos  purgant  alia- 
que similia.  Itaque  in  dignoscendo  quaerendum  est, 
in  qua  arte  aut  opificio  aeger  versetur,  quum  hoc 
omisso  medicus  internas  causas  exquirere  studeat, 
ubi  solae  externae  vim  exercebant.  Ita  hvpochon- 
driam  ita  paresin  apud  sutores  tantum  afferam. 

Etiam  fortuito  evenit,  quod  et  in  morbo  inve- 
nitur, quam  ob  rem  errata  fiunt.  Diagnosin  inflam- 
mationis, nisi  in  exsudationem  aut  suppurationem 
transiit,  in  cadaveribus  institui,  non  facile  est,  quia 
etiam  injectiones  vasorum  quae  post  mortem  oriun- 
tur saepe  videntur.  Eodem  modo  priore  tempore 
de  polypis  et  in  cor  de  et  in  majoribus  vasis  sangui- 
feris  magna  erat  disputatio,  qua  ex  causa  ingenio- 
sae argumentationes  concludebantur,  dum  Phoebus 
probavit,  haec  coagula  ex  eo  oriri,  quod  cadavera 
aut  in  quiete  jaceant,  aut  huc  illuc  vehementer 
auferantur.  Idem  est,  quum  tubercula  in  sputis  ob-. 

serventur,  quae  accurate  explorala  amyli  formam 
et  qualitatem  habent:  quam  ob  rem  conjectura  de 
tuberculosi  pulmonali  perspicua  esse  dicebatur.  Qua 
in  re  microscopio  adhibito  saepe  falleris,  sed  nun- 
quam reactione  chemica  cum  jodo.  Deinde  satis 
constat,  fortuito  vermes  in  urinam  ac  faeces  venire, 
qui  falsam  dignoscendi  viam  munire  possunt.  Pari 
modo  pulicis  ictus  exanthema  quod  habentur,  et 
linguam  infantis  albam  (lac  maternum  biberat)  mi- 
rabiles  conjecturas  ciere  vidi.  — Ita  rebus  plano 
externis  saepissime  signa  mutantur,  morbo  ipso  ne 
minimum  quidem  vim  habente,  ut  urina  in  aestate 
magis  concenlrata,  fusca  semper  est,  et  Ramaz- 
zini  (de  agricolarum  morbis)  se  observasse  dicit, 
tempore  verno  sanguinem  magis  liquidum  esse  ne- 
que crustam  inflammatoriam  habere,  quam  ob  rem 
ratiocinia,  quae  ex  talibus  phaenomenis  ad  diagno- 
sin componendam  liunt,  maxime  caute  ac  circum- 
specte adhibenda  sunt,  ut  quantum  possumus,  erro- 
res et  ludibria  sensuum  et  animi  vitemus. 

Neque  vero  solum  in  observando  aegroto  er- 
rores fiunt,  sed  etiam  iique  graviores  in  subonli- 
nandis  signis,  praesertim  quum  quaedam  falso  ta- 
xata sint.  Hoc  loco  doctrinam  de  signis  pathogno- 
monicis  afferre  licet.  Signum  omne  non  absolutura 
sed  relativum  Csse,  jam  antea  probasse  putamus : 
neque  unquam  unum  signum  morbi  diagnosin  con- 
stituit, quia  solo  e complexu  cum  omnibus  signis 
aliis  argumenta  concludere  possumus.  Idem  est  de 
signis  subjectivis  et  objectivis.  Quum,  ut  exempli®, 
utamur,  sonus  in  pectoie  percusso  non  clarus 

sed  obtusus  videatur,  tum  conjicere  minime  possu- 
mus: pulmonem  hac  in  parte  hepatisatam  aut  alio 
modo  conspissatum  esse,  quia  etiam  alienum  cor- 
pus inter  pulmonem  et  externum  latus  pectoris  idem 
signum  praebet.  Ita  rhonchus  crepitans  a Laennec 
pathognoraonicum  in  pneumonia  habebatur,  sed  ne- 
que in  hoc  morbo  est  constans,  et  in  aliis  morbis 
observatur:  secretionem  tantum  in  vesiculis  pulmo- 
nis per  se  indicat  (ut  in  oedemate  pulmonum).  Sin 
autem  strepitus  respiratorius  lenior  fit  et  partim  di- 
sparet, si  sputa  crocea . aliaque  nota  signa  accedunt, 
tum  denique  pneumonia  dignoscenda  est.  Pariter  sese 
habet  cum  strepitu  coriaceo  in  pleurilide,  qui  quum 
oriatur  ex  frictione  pleurae  intercostalis  et  pulmo- 
nalis, si  inter  eas  secretio  lymphae  adest,  in  pleuri- 
tide  sicca  adesse  minime  potest.  Quae  exempla 
ex  signis  auscultationis  et  percussionis  consilio  ele- 
gi, quum  ea  minus  fallacia  recte  habeantur  atque 
sint,  attamen  minime  pathognomica.  Deinde  cru- 
stam illam  phlogisticam  non  ad  inflammationem  tan- 
tum referendam  esse,  inter  omnes  constat.  Etiam 
urina  albuminosa  in  degeneratione  renum  Brightii 
pathognonomica  habebatur,  sed  albuminuria  ab  Exper. 
Simone  in  multis  aliis  morbis,  ut  in  pneumonia, 
pleuropneumonia,  scarlatina  (in  qua  prodromi  hy- 
dropis secundarii  esse  solent),  in  typho,  et  quod 
jam  notum  erat,  in  primo  diabetae  stadio  observata 
est.  Etiam  in  sectione  talem  renum  degenerationem, 
qualem  Brightius  describit,  vidimus,  quamquam  in 
vivis  nunquam  urina  erat  albuminosa.  Itaque  al- 
buminuria et  haematoalbuminuria,  quales  nunc  co- 

guoscimus,  non  in  morborum  absolutorum  numerum 
referri  possunt,  sed  scimus  tantum,  eas  periodice 
diversis  in  morbis  exsistere  et  disparere. 

Deinde  similis  error  est,  si  medici  famosa  illa 
practica  perspicacitate,  quam  sibi  inesse  putant,  ad- 
ducti non  accurate  explorant  et  ex  eo,  quod  anime 
capiunt,  subordinationem  faciunt.  Ita  in  pueroi  tu- 
berculosin  dignoscere  vidi,  qui  accuratissima  inqui- 
sitione plane  sanus  apparebat.  Idem  evenit,  si  me- 
dicus, alius  collegae  praejudicio  perductus,  morbum 
non  satis  eruit.  Neque  unquam  verbis  et  testimonia 
aegroti  ipsius  fides  habenda  est,  quum;  ad  exami- 
naudas  res  praeteritas  memoria  saepe  fallat  et  in 
praesens  tempus  saepe  consilio  aut  inertia  mentia- 
tur. Ita  saepe  vidi,  ex  inflammatione  oculi  syphi- 
litica laborantes  dixisse,  genitalia  a contagio  plane 
libera  esse,  dum  braccis  solutis  urethritis  gonorhoica 
aut  praeclarissimum  ulceris  syphilitici  specimen  ad 
lucem  venit.  Neque  vero  hoc  in  morbo,  ubi  valde 
inepta  verecuudia  eos  deterrere  possit,  ne  verum 
confiteantur,  sed  etiam  saepe  ipsos  fugit,  quum 
corporis  minime  rationem  habeaut.  Ita  ulcera  abr 
dominalia  ili  extremitatibus  aperiri  vidi,  de  quibus 
aegroti  ipsi  nihil  sciebant.  Saepe  autem  e contra- 
rio aegri  dolores  valde  exaggerant,  nam  homines 
ad  perferenda  morbi  tormenta  minime  eandem  vina 
habent.  Virum  fracto  claviculae  capitulo  opus  con- 
tinuantem vidi,  muliere  hysterica  omni  temporis 
momento  morti  sese  occumbere  putante.  In  ampu- 
tatione mammae  aut  femoris  saepe  no  doloris  S e»- 

nus  quidem  auditur,  dum  alii  in  panarilio  aperiendo 
i aut  in  venaeseclione  collabuntur. 

Sed  etiam  aliae  difficultates  ad  taxanda  signa 
{adveniunt,  quae  sola  accuratissima  inquisitione  vinci 
i possunt.  In  metritide  septica,  ut  exemplo  utar,  in- 
terdum  pus  in  urina  apparet.  Ad  hoc  signum  taxan- 
jdum,  quaeritur,  uum  materia  puriformis  e vagi- 
na gangraenescente  excernatur,  itaque  via  mecha-* 
nica  cum  urina  e vesica  se  conjungat,  an  jam  in 
vesica  urinaria  sit.  Quod  ultimum  si  ponimus,  pus 
etiam  in  renibus  est:  videmus  igitur,  quomodo  dia- 
gnosis hoc  discrimine  mutata  sit.  Itaque  si  cathe- 
teris ope  vesica  depletur  neque  pus  in  excretioue 
adest,  tum  renes  et  vesica  integra.  In  muliere 
quam  observavi  pus  ex  depletione  cum  illo  instru- 
mento apparuit  et  cadaveris  sectio  fere  totam  re- 
num suppurationem  illustravit. 

Difficilior  est  saepe  diagnosis,  ubi  de  discrimine 
inter  pus  et  mucum  agitur,  quum  tunicae  muco- 
Bae,  continuo  irritatae,  materiam  puriformem  excer- 
nere solent.  Ita  catarrhus  vesicae  chronicus  et 
incipiens  phthisis  renalis  saepe  crux  medicorum. 
Sola  accuratissima  — idem  semper  iterandum  est 
— et  saepius  repetita  observatione  atque  inquisiti- 
one et  chemica  et  microscopica,  anamnesi,  temporis 
decursu  et  toto  habitu  aegri  et  comparatione  eum 
omnibus  aliis  signis  et  subjectivis  et  ebjectivis 
tandem  verum  elucebit* 

Saepissime  autem  fit,  ut  unum  signum  parlim 
neglectum  partim  antepositum  ex  omnium  connexu 
ejiciatur,  siric  olla  ratione  nisi  mala  experientia. 

Ita  in  pleuritide  dolorem  superficialem,  vehemen- 
tissimum  maximi  momenti  esse  mulli  opinantur: 
quo  ex  signo  solo  diagnosis  saepe  fit.  Sed  dolor 
est  vehementior  in  pleurodynia,  tum  in  pleuritide 
saepe  non  observatur.  Si  in  universum  de  dolore 
dicamus:  est  in  corpore , si  quod  organum  ex 

omnium  harmonia  evadit  et  ipsum  solum  vim  ha- 
bere vult.  Ut  dolor  adsit,  tria  necessaria  sunt: 
primum  harmonia  in  organismo  alterata,  tum  alte- 
rationis  propagatio  per  nervos  ad  cerebrum  et  re- 
ceptio in  sensorio.  Si  trium  rerum  aliqua  fieri 
non  potest,  etiam  dolor  adesse  non  potest.  Ita 
in  infantibus,  delirantibus  et  maniacis  signa  sub- 
jectiva et  inprimis  dolor  nullo  modo  taxari  possunt: : 
aut  semper  clamores  faciunt  aut  semper  laeli  de  ■ 
nulla  re  conqueruntur,  sanissimos  se  habent,  uihil  i 
alieni  sentiunt.  Tum  quam  parvi  dolor  haberi  de- 
beat, ut  locum  morbi  destinemus,  eo  elucet,  quod  i 
Pet.  Frank  saepe  in  alia  pectoris  parte  inflamma- 
tionem  invenit , qua  aeger  querebatur , id  quod  1 
Sch  oenlein  i us  confirmat.  Cei.  Rombergius  de-- 
inde  argumentis  et  experimentis  probavit,  legem:  in 
nervorum  morbis  dolorem  semper  in  ultimam  esse 
partem  ponendum,  non  semper  in  praxi  confirmari. 
Ita  inprimis  in  ischiade.  — Quod  signum,  dolo- 
rem, si  taxare  volumus,  semper  ratio  habenda  est 
qualitatis,  quantitatis,  quae  habeat,  locum  quem  ca- 
piat, et  si  est,  in  quo  tempore  exacerbetur  et  re- 
mittat. In  qualitate  magna  nititur  differentia;  num 
patientes  conquerantur  oppressione^  pulsatione,  quasi- 
punctione,  id  minime  omittendum,  sed  ex  his  sen- 

sibus,  si  comparamus  cum  loco  et  quantitate  doloris, 
conjecturam  de  causa  morbi  saepe  facere  licebit. 

Neque  vero  dolor,  verum  etiam  rubor  in  in- 
flammatione justo  'majoris  momenti  habetur,  neque 
enim  omne  rubefactum  est  organum  inflammatum: 
neque  solum  in  morbis  aliis,  sed  plane  diversis 
observatur,  ut  in  cyanosi,  in  typho,  in  hydrope, 
in  haeraorrhoide.  Neque  hoc  signum  non  statutis 
legibus  obnoxium  est,  id  quod,  etsi  in  multis  aliis 
eo  uti  nondum  valemus,  in  oculi  morbis  ad  digno- 
scendum maxime  adjuvat.  Etiam  ad  dignoscenda 
ulcera  unum  fundamentum  est,  accurataque  observa- 
tione aliis  morbis  probandum  erit. 

Praesertim  autem  pulsus  ex  connexu  omnium 
signorum  capi,  omnibus  anteponi,  fere  solum  dia- 
gnosin et  prognosin  constituere  solet.  Quamquam 
nemo,  quantum  momentum  pulsus  recte  taxatus  ha- 
beat, aut  ignorat,  aut  negabit,  tamen  facile  addu- 
cimur, ex  eo  solo  conjecturas  temere  facere.  Li- 
ceat etiam  de  hac  re  pauca  quaedam  dicere.  Pul- 
sus inprimis,  si  eo  niti  volumus,  accuratissime  in- 
quiri debet,  nam  differentia  pulsus,  quum  jaceat 
aegrotus  aut  erectus  stet,  est  quatuordecim  aut  quin- 
decim ictuum,  ut  quisque  sibi  persuadere  possit, 
atque  adeo  quum  quis  sedeat  aut  jaceat,  id  quan- 
titatem mutare  videmus.  Tum  motu  neque  vero 
magno  et  corporis  et  animi,  usu  Tabaci  Nicotianae 
et  multarum  aliarum  rerum  commutatur  frequentia, 
atque  etiam  ex  diei  et  anui  tempore  variatur.  Ac- 
cedit quod  quum  totam  per  minutam  eum  enume- 
raturus sis,  tum  fine  rariorem  fieri  cernes.  Itaque 

ut  de  frequentia  judicare  queamus,  per  nonnullum 
tempus,  et  saepe  diversis  diei  horis  seniperque  tota 
in  aegroti  quiete  cognoscendus  est.  Quum  autem 
exploratum  fuerit,  pulsum  esse  justo  frequentiorem, 
tum  tantum  abest,  ut  conjicere  liceat,  quasi  vitae 
turgorem,  inflammationem  adesse,  ut  signum  com- 
munis torporis  aut  deminutae  sanguinis  copiae  esse 
possit:  cujus  rei  exempla  in  chlorosi,  in  morbo 
maculoso  Werlho fii  satis  nobis  offeruntur.  Quum 
autem  haec  omnia  confundantur  et  permisceantur, 
nomine  febris  ubique  dato,  et  diagnosi  et  therapiae 
maximo  erat  detrimento.  Neque  vero  frequens 
pulsus  facile  cognosci,  sed  etiam  plenus  non  solum 
veram  plethoram,  sed  statum  etiam  adynamicuin 
indicare  potest:  quod  quidem  facile  distinguitur, 
nam  quum  manus  tuae  vi  pulsum  leviter  compri- 
mere possis,  plethorae  spuriae  est.  Durus  quo- 
que pulsus  non  semper  ad  unum  spectat  et  a mul- 
tis causis  oriri  potest,  inter  quas  prudentissime  e- 
ligendum  erit:  aut  nititur  vehementi  cordis  actione 
aut  accelerata  sanguinis  coagulandi  indole,  aut  dura 
(fortasse  ossificata)  aut  spastica  tunica  arteriae. 
Pulsum  intermittentem,  dichrotum,  myurum  aliaque 
genera  taxare  maximi  momenti  est,  neque  vero 
adhuc  legibus  statutum.  Qua  in  re  errores  iterum 
sola  cum  aliis  symptomatis  comparatione  vitari 
posse,  elucet. 

Haec  erant  praecipua  errata , quae  orieban- 
tur ex  anteponendo  uno  signo,  neque  enim  mi- 
nore modo  labuntur , qui  in  methodum  quandam, 
quamquam  per  se  haud  fallacem,  in  dignoscen- 

do  nimium  justo  momenti  conferunt,  quo  praejudi- 
cio adducti  unam  partem  tantum  examinant  neque 
ita  plenam  opinionem  sibi  conformare  queunt.  Qui 
solum  in  auscultando  et  percutiendo  omnem  medi- 
cinae salutem  inesse  opinantur,  aliarumque  viarum 
non  tam  ignari  sunt,  quam  eas  pro  nihilo  putant, 
ii  fieri  non  potest  ut  non  fallantur.  Ita  excavatio 
in  interiore  pulmonis  parte,  quae  a sana  substantia 
plane  tegitur,  auscultando  dignosci  non  potest. 
Percussio,  eaque  forti  manu  instituta,  nt  sonus  in 
profundum  propagetur,  et  sputa  cum  anamneSi  dia- 
gnosis adjumenta  afferenda  sunt 5 sed  interdum  tan- 
tum — ut  nunc  ars  diagnostica  sese  habet  — con- 
tigerit. Deinde  quum  in  pleuritide  respirationes 
numero  minores  inveniamus  et  in  auscultando  par- 
vum tantum  respirationis  strepitum  audiamus,  tum 
pulmonis  statum  non  sanum  habere  adducimur.  Sed 
hac  iu  re  signum  subjectivum  ad  recte  cognoscen- 
dum objectivum  adjuvare  debet.  Dolore  enim  ve- 
hementi, quem  in  pleuritide  in  respirando  habere 
Solent,  moventur  aegri  animam  continere,  nam  quum 
ultimo  ex  pectore  spiritum  ducere  cogantur,  etiam 
satfuiti  illud  murmur  respiratorium  auditur.  Itaque 
magnas  difficultates  habet  ex  pleuritide  pulmonis 
Valetudinem  Conjicere. 

Neque  vero  solum  falso  anteponi  solent  signa, 
saepe  etiam  ncgliguntur,  quamvis  eorum  gravissima 
habenda  esset  ratio.  Ita  pro  doloribus  rheumaticis 
habentur,  quos  medicus  non  accurate  observavit, 
qtitttn  primi  stadii  spondylarthrocaces  essent.  In- 
ptimis  haeniorrhois  inertiae  et  desidiae  adjutncntum 


esse  debet.  Ita  proctitidem  saepe  non  cognosci 
Schoeni  e i niu  s dicit;  ita  dolor  dorsalis — signum 
varia  et  plane  diversa  significatione  — saepe  expli- 
catur, ubi»  prodromi  variolae  sunt,  ubi  morbum  re- 
num significant.  Negligitur  et  tussis  saepe,  ut  in 
amputatione,  in  inetritide  septica,  ubi  signum  me- 
tastasis puris  est:  id  quod  auscultando  propius 

constitui  et  stabiliri  potest,  saepeque  Schoenlei- 
nio  contigisse  vidi,  jam  in  vivis  metastasin  puris 
in  pulmone  dignoscere,  dum  sectione  illi  absces- 
sus lobulares  ad  lucem  ferebantur. 

Denique  saepe  errabis,  quum  quia  signa  quae- 
dam non  adsint,  de  sano  statu  conclusionem  facere 
velis:  id  enim  est,  ex  uno  signo  neque  ex  omnium 
complexu  judicare.  Quum  igitur  jecur  non  promi- 
neat in  abdomine  neque  per  tegumenta  palpari 
possit,  ponere  non  sufficit:  hepar  esse  sanum,  nor- 
male. Etenim  prominentia  non  tanta  esse  potest, 
ut  ex  externo  latere  observare  queamus,  sed  etiam 
atrophia  substantiae,  quae  dicitur  cirrhosis,  adesse 
potest.  Hunc  statum  ex  habitu,  calore  et  secretione 
cutis,  ex  urina  conjicere  licet. 

Haec  esse  videbantur,  quae  praecipua  in  ob- 
servando' et  subordinando  falsa  esse  possunt;  sed 
res  infaustissimae  et  tristissimae  fiunt  in  synthesi 
signorum.  Saepe  medici,  ut  tempori  parcant  aut 
quia  aliud  facere  nequeunt,  singula  symptomata 
pro  toto  morbo  habent  ut  homoeopathici.  Itaque 
diagnosis  ponitur.  Hoc  modo  raucedo,  dentitio 
difficilis,  diarhoea,  alvi  obstructio,  flatulentia,  bor- 
borygmi  aliaque  symptomata  quasi  totius  morbi  i- 

mago  propolluatur.  Id  eSse  debet  grammatici,  nam 
nihil  est  nisi  vocabula  Germanica  in  linguam  La- 
tinam transferre. 

Aliud  vitium  erit  autem,  quum  series  signo- 
rum dispositae  falso  componantur,  quum  signa  se- 
cundaria aut  reactionis,  propria  morbi  signa  habe- 
antur. Memini  nuper  virum  vidisse,  cujus  morbi 
phaenomena  haec  erant.  Facies  erat  pallida,  oculi, 
nulla  animi  intentione,  in  res  objectas  fixi,  iique 
rigentes  eorumque  splendor  obtusus,  pupilla  fere 
immobilis,  nares  patentes,  os  dolore  distractum. 
Respiratio  impedita,  superficialis,  sola  magna  vi 
musculorum  abdominalium  perfecta ; in  percussione 
sonus  obtusus,  ope  stethoscopii  rhonchus  crepitans  in 
lobo  inferiore  sinistrae  partis  pulmonis  auditus  est;  in 
lobo  superiore  rhonchus  sonorus  et  mucosus  alter- 
nantes; in  dextro  latere  pulmonis  illud  auribus  per- 
cipiebatur, quod  respiratio  puerilis  dicitur.  Abdo- 
men tactu  vix  dolorosum,  non  elatum.  Alvi  eva- 
cuatio fere  normalis.  Faeces  ad  inquirendas  non 
aderant.  Urina  jumentosa,  non  rara.  Quod  signa 
subjectiva  attinet:  conquerebatur  de  temulentia, 
vertigine,  oppressione  capitis  et  pectoris,  vehe- 
menti cephalaea.  Nec  susurrus  aurium  neque  pho- 
topsia  aut  chromopsia  aderant.  Somnus  valde  al- 
teratus.  Lassitudo  extremitatum  fortiores  motus 
plane  prohibebant.  Febris  erat  torpida:  pulsus  i- 
ctuum  centum  duodecim,  (in  meridie  observabatur,) 
pulsus  parvus,  filiformis,  facilis  ad  comprimendum; 
cutis  sicca,  calor  mordax.  Quum  medicus,  quem 
aeger  consultavit,  pneumoniam  dignosceret,  venae- 

sectionem  instituit.  Sanguis  erat  liquidus,  minorem 
in  modum  coagulabatur  neque  crustam  phlogisticam 
habebat.  Postero  die  patiens  mortuus  est.  Sectio- 
nem nos  facere,  a propinquis  non  concedebatur. 
Sed  signa  adynamiae  satis  plana  erant,  pneumonia 
erat  sola  infiltratio  hypostatica.  Diagnosis  esse 
debebat:  typhus. 

Quum  igitur  multos  in  false  dignoscendo  mo- 
dos percensuerimus,  jam  nonnulla  dicere  volumus, 
quae  diagnosin  eruendam  valde  sublevant,  fta,  ut 
uno  tantum  exemplo  utar,  malum  locale  statim  con- 
jici potest,  quum  una  pars  earum,  quae  in  corpore 
pares  sunt,  sola  laboret.  Quum  igitur  unus  tantum 
oculus  patiatur,  causa  traumatica  vim  exercuisse 
debet*  Ita  in  oedemate,  quod  in  una  tantum  ex- 
tremitate est,  hac  in  parte  localis  reditus  sangui- 
nis ad  Cor  impeditur.  Saepe  quum  morbus  ad  in- 
telligendum  minime  apertus,  sed  occultissimus  sit, 
nonnulla  signa  arte  evocare  docuerunt.  Ita  supe- 
riore tempore  venaesectio  unciae  unius  institueba- 
tur, quia  crusta  phlogistica  praesente,  inflammatio 
aderat,  quod  quum  minime  palhognomonicum  esse 
probatum  sit,  nunc  omittitur.  Sed  in  hydrocele 
testiculi,  si  pelluciditatem  non  habet,  sed  in  tactu 
fluctuationis  sensum  excitat,  punctio  tentativa  mi- 
nime vituperari  potest.  Idem  experimentum  agerd 
vidi,  discrimine  facto,  num  vesiculae  an  papulae 
in  exanthemate  quodam  sint:  experimentum  mi- 

nore significatione.  Si  hoc  non  in  prompta  est, 
alia  momenta  ad  adjuvandam  diagnosin  in  occultis 
rebus  sunt.  Reputant  primutrt,  experientia  edocti, 

qui  morbi  in  aetate  aegroti  exsistant.  Ita  quum 
in  puerulo  cerebri  vitium  cognitum  sit,  tuin  si  a- 
namnesis,  habitus,  alia  signa  non  contradicunt,  tu- 
berculosin  esse  ponere  possumus.  (Utile  igitur  e- 
rit,  si  quis  annos  constituere  consueverit,  de  qui- 
bus aegri  medicos  saepe  fallunt,  aut  quaerere  ini- 
quum videtur.  De  qua  re  etiam  in  remedio  et  dosi 
saepe  agitur.)  Neque  vero  solum  ex  annis,  verum 
etiam  ex  loco,  ubi  signa  apparent,  morbus  aperitur. 
Ita  incipientem  tuberculosin  pulmonalem  adesse 
concluditur,  ubi  in  regione  subclaviculari,  in  pulmo- 
nis apice  ejusque  sinistri  rhonchus  crepitans  audi- 
tur et  sonus  obtusior  est  iu  percussione.  Porro 
etiam  indoles  hereditaria,  si  qua  est,  hac  in  re  au- 
xilium praebet.  Denique,  si  causas  multas  afferre 
velis,  etiam  conclusio  ex  nocentibus  et  juvantibus, 
sed  ea  percaute  facta. 

Si  igitur  in  percensendis  diagnoseos  erroribus 
ipse  errravi  aut  ne  praecipuas  quidem  errandi  vias 
enumeravi,  pro  brevi  tempore  magnoque  proposito 
lectoris  benevolentiam  et  indulgentiam  peto. 

v a i1  a. 

Matus  sum  Julius  Meyer  vicesimo  sexto 
die  mensis  Februarii  anni  millesimi  octingente- 
simi vicesimi.  Parentes  — uterque  mihi  a morte 
jam  abreptus  — erant  Simon  etSarahe  gente 
Friedlacnder,  Judaeus  sum.  Postquam  do- 
ctrinae primitias  in  schola  viri  doctissimi  Bar- 
tels  absolvissem,  in  gymnasium  regium  Joachi- 
micum,  quod  rectore  Cei.  Meineke  floret,  re- 
ceptus sum.  Novemdecim  annos  natus  almam  i 
universitatem  Fridericam  Rhenanam  adii,  in  qua 
felicem  annum  et  dimidium  degi,  rectore  mag- 
nifico Ili.  Goldfuss  et  decano  111.  Kiliau  in 
civium  academicorum  numerum  relatus.  Hic  111. 
Nasse,  senex  juvenili  animo,  verum  i ei  medi- 
cae amorem  nobis  commovit  et  ut  eum  acerrimo 
indefessoque  studio  sequa  jnur,  excitavit.  Tum 
Berolini  studium  continuavi  sub  auspiciis  recto- 

ris  magnifici  111.  Lichtenstein  et  decani  beati 
Osan  n. 

Nunc  ut  rei  publicae  satisfaciam,  duce  Cei. 
Hauck  in  secunda  turma  equitum  cataphra- 
ctorum voluntario  chirurgi  munere  fungor. 

Per  annos  quatuor  hasce  scholas  audivi : 

1 . Philosophicas : 

Historiam  poeseos  recentioris  apud  111.  de 
Schlegel;  de  comparativa  populorum  hi- 

. fT  l i r r . WJF  J4l  t ..  ^ 

storia  apud  111.  Arndt;  Anthropologiam  apud 
111.  Nasse;  Platonis  Timaeum  apud  111. 
Harless;  Historiam  paganismi  apud  Cei. 
Kinkel;  Logicen  et  Psychologiam  apud  111. 
van  Calker;  Physicen  experimentalem  apud 
111.  P 1 ii  c k e r ; botanicen  apud  111.  T r e vi- 
ra nus;  zoologiam  apud  111.  Goldfuss; 
mineralogiam  apud  111.  Noeggerath;  che- 
miam experimentalem  apud  111.  Bischoff; 
zoochemiam  et  phytochemiam  apud  Cei. 
Bergmann.  : ,i  ; , ! 

2.  Medicas:  . ; n : <>  • 

Encyclopaediam  et  methodologiam  medicinae 
111.  Naumann;  anatomen  generalem  et  spe- 


cialem  apud  111.  Meyer  et  Web  er,  qui 
iidein  mihi  duces  fuerunt  in  dissecandis  ca- 
daveribus; physiologiam  apud  111.  Nasse  et 
111.  Mulier 5 materiam  medicam  apud  Cei. 
Albers;  pathologiam  et  therapiam  specia- 
lem apud  111.  Schoenlein;  chirurgiam  a- 
pud  Exp.  Ascherson;  doctrinam  de  mor- 
bis syphiliticis  apud  111.  Horn;  de  morbis 
cutaneis  apud  Exp.  Isensee;  anatomiam 
pathologicam  apud  III.  Mulier  et  Cei  Fro- 
r i e p ; artem  obstetriciam  apud  111.  K 1 u g e ; 
chemiam  pathologicam  apud  Exp.  Simon; 
artem  fascias  imponendi  apud  Exp.  TroscheL 

Duces  mihi  fuerunt : in  clinico  et  prepaedeu- 
tico  et  medico  Cei.  Romberg;  in  clinicis  me- 
dicis 111.  Schoenlein,  Cei  W o 1 f f et  Cei. 
Barez;  in  clinico  chirurgico  et  ophthalmiatrico 
111.  Juengken  et  111.  Dieffenbach.  Opera- 
tiones docuerunt  ophthalmiatrices  Exp.  A n g e 1- 
stein,  chirurgicas  111.  Schlemm  et  Exp. 
B o ehm. 

Quibus  omnibus  viris  gratias  agere  quam 

maximas,  mihi  et  honori  et  voluptati  est,  eo- 
rumque  memoriam  grato  animo  servabo. 

Jam  vero  tentaminibus,  et  philosophico  et 
medico,  atque  examine  rigoroso  coram  gratioso 
medicorum  ordine  rite  absolutis,  spero  fore,  ut 
dissertatione  thesibusque  publice  defensis,  sum- 
mi in  medicina  et  chirurgia  honores  in  me  con- 
ferantur. 

Mwf  arndfirf  rui/  f.;ir>ib*u->  ni  i*  i.iuiori .$ 

THESES» 

1.  Quae  dicitur  diarrhoea,  saepe  est  obstru- 
ctio. Inflammationes  occultae  non  sunt. 

, l1)  l’  ‘M 

2.  Chemia  si  in  medicina  vim  habere  vult, 
a physiologia  et  pathologia  custodienda  est 

3.  Ad  minuendos  morbos  epidemios  politia 
medica  plus  potest  conferre  quam  confert. 

V 

4.  Medicina  doctrina  est,  non  ars  tantum,  ut  volunt 

5.  Medici  specifica  nominant  quae  explicare  non 
possunt,  dynamica,  quorum  explicationem  i- 
gnorant. 


